Meditsiiniseadmete eest tasumise lepingu

lisa

**Meditsiiniseadmete kaugmüügi eritingimused**

1. Meditsiiniseadme kaugmüük on meditsiiniseadme jaemüük arvutivõrgu abil infoühiskonna teenusena. Meditsiiniseadme tellimuse võib esitada telefoni teel või elektrooniliselt, kuid müüja on kohustatud kõiki meditsiiniseadme tellimusi töötlema digitaalselt.

2. Meditsiiniseadme kaugmüügil on müüja kohustatud enne haigekassale koondarve esitamist dokumentaalselt veenduma (kättesaamiskinnituse, logi vmt abil), et postiteenuse osutaja või kuller on meditsiiniseadme paki sihtkohas adressaadile üle andnud.

3. Müüja esitab haigekassa nõudmisel meditsiiniseadme paki sihtkohas adressaadile üleandmist tõendavad dokumendid haigekassale kontrollimiseks 3 päeva jooksul nõudeavalduse saamisest arvates.

4. Meditsiiniseadme kaugmüügil ei rakendu lepingu punktis 4.3. sätestatud kindlustatud isiku või ostja kohustus kinnitada meditsiiniseadme kättesaamist allkirja ja kuupäevaga.

*Lepingu lisa on allkirjastatud digitaalselt*